《木兰花慢 初三夕舟次咏月》
清代·程颂万

怅天边恨影，浑不管，夜来颦。恁瘦到纤纤，窥来小小，觑破真真。

黄昏。画阑自倚，黯盈盈、双照比肩人。孤枕荒江魂怯，小鬟深阁香温。

回看。脸晕红新。画一角，楚天云。似娉娉袅袅，十三年纪，略皱眉痕。

愁鸳。并舷无寐，暗消凝、汀翠两三分。特地听风听水，那堪伤别伤春。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。